Акрамя таго было атрымана вітальнае пасланне ад Нацыянальнага сходу Рэспублікі Беларусь, падпісанае Міхаілам Мясніковічам і Уладзімірам Андрэйчанкам. Яго зачытаў Ігар Марзалюк, старшыня Пастаяннай камісіі Палаты прадстаўнікоў Нацыянальнага сходу Рэспублікі Беларусь па адукацыі, культуры і навуцы, член Палаты прадстаўнікоў Нацыянальнага сходу Рэспублікі Беларусь, член-карэспандэнт Нацыянальнай акадэміі навук Беларусі. – Драматычныя падзеі пачатку ХХ стагоддзя мелі рэвалюцыйныя пераўтварэнні, якія зламалі палітычную сістэму Расійскай імперыі і адкрылі перад шматлікімі народамі дарогу да незалежнасці. Для беларускага народа 1917 год таксама стаў важнай вехай у ба­рацьбе за самавызначэнне. На Першым Усебеларусім з’езде, які, нягледзячы на ўсе нягоды і цяжкасці вайны, праходзіў у гэтай зале амаль 100 гадоў таму, Беларусь заявіла пра сваё права на нацыянальнае самавызначэнне, суве­рэ­нітэт і стварэнне ўласных прадстаўнічых інстытутаў дзяржаўнай улады.